Nordjyllands Politi rykkede mandag formiddag klokken 09.05 talstærkt ud til Godfred Hansensvej i det sydøstlige Aalborg, hvor en anmelder havde ringet til politiet og fortalt, at han havde hørt skud. Der var dog intet i politiets indledende efterforskning, der tydede på, at der rent faktisk var afgivet skud, og som dagen er gået er den antagelse blevet til fakta. Det anmelderen hørte som skud, var en rude, der blev smadret. Politiet behandler nu sagen som et indbrud og har i forbindelse med den storstilede efterforskning på stedet afhørt flere personer og lavet tekniske undersøgelser. Det har ført til, at man anholdt to yngre mænd fra Aalborg, som nu er sigtet for indbrud. De vil blive løsladt, når afhøringen af dem er slut.

Referat:
En mand troede, han havde hørt skud, men der var alene tale om en knust rude i forbindelse med et indbrud.